ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતમાં એક દિવસમાં સૌથી વધુ 56,383 દર્દીઓ સાજા થયા
સાજા થયેલા દર્દીઓની કુલ સંખ્યા 17 લાખની નજીક પહોંચી
સતત ઘટાડા સાથે મૃત્યુદર વધુ સુધરીને 1.96% થયો
ભારતમાં એક દિવસમાં સૌથી વધુ 56,383 દર્દીઓ સાજા થતા એક નવી ઉંચાઇ પાર કરી. આ સંખ્યા સાથે જ કોવિડ-19 માંથી સાજા થયેલા દર્દીઓની કુલ સંખ્યા વધીને 17 લાખ  ની નજીક પહોંચી ગઈ છે.
કેન્દ્ર અને રાજ્ય/કેન્દ્રશાસિત પ્રદેશોના સરકારોની સુસંગતતા, ધ્યાન કેન્દ્રિત અને સંયુક્ત પ્રયાસો અને લાખો કોરોના યોદ્ધાઓના સાથસહકારના પરિણામે સ્ટાન્ડર્ડ દેખરેખના પ્રોટોકોલ અભિગમના આધારે અસરકારક પરીક્ષણ, વ્યાપકપણે ટ્રેકિંગ અને અસરકારક સારવારના સફળ અમલીકરણથી હોમ આઇસોલેશનની દેખરેખ અને ગંભીર અને ક્રિટીકલ દર્દીઓનું અસરકારક કલીનીકલ વ્યવસ્થાપન સુનિશ્ચિત થયું છે. સાજા થયેલા દર્દીઓની સંખ્યામાં વધારો નોંધાયો આ સાથે જ સાજા થવાનો દર 70%  ને પાર થઈ ગયો છે, જયારે કોવિડ-19 દર્દીઓના મૃત્યુદરમાં ઘટાડો થઈને 1.96% થયો છે અને જે સતત ઘટી રહ્યો છે.
સાજા થયેલા દર્દીઓની સંખ્યામાં થયેલા વિક્રમી વધારાએ સુનિશ્ચિત કર્યું છે કે દેશ માટે વાસ્તવિક કેસનું ભારણ સક્રિય કેસ છે, જેમાં ઘટાડો થયો છે અને વર્તમાનમાં તે કુલ પોઝિટીવ કેસના 27.27% છે. સાજા થયેલા દર્દીઓની સંખ્યા સક્રિય કેસ  કરતા 10 લાખ વધારે થઈ ગઈ છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.32 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 2,12,020 ડોઝ આપવામાં આવ્યા
ભારતમાં સક્રિય કેસનું ભારણ 1,922 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 111 દર્દીઓ સાજા થયા, કુલ વધીને 4,41,49,547 દર્દીઓ સાજા થયા
છેલ્લા 24 કલાકમાં ભારતમાં 102 નવા કેસ નોંધાયા
દૈનિક પોઝિટિવીટી દર 0.07% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.47 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,52,540 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 85
મંત્રીમંડળ
મંત્રીમંડળે ઉઝબેકિસ્તાનના એન્ડીજન ક્ષેત્રમાં ઉઝબેક - ભારતીય મુક્ત ફાર્માસ્યુટિકલ ઝોન સ્થાપિત કરવા માટે ભારત અને ઉઝબેકિસ્તાન વચ્ચે સહયોગ માટે કરાયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઉઝબેકિસ્તાનના એન્ડીજન ક્ષેત્રમાં ઉઝબેક-ભારતીય મુક્ત ફાર્માસ્યુટિકલ ઝોનની સ્થાપના માટે ભારત અને ઉઝબેકિસ્તાન વચ્ચેના સમજૂતી કરારને મંજૂરી આપી છે. આ સમજૂતી કરાર પર તા. 1 ઓક્ટોબર, 2018ના રોજ ઉઝબેકિસ્તાનના રાષ્ટ્રપતિની મુલાકાત દરમિયાન હસ્તાક્ષર કરવામાં આવશે.
બંને દેશોમાં ફાર્માસ્યુટિકલ ઉદ્યોગની વૃદ્ધિને અપાતા મહત્વને ધ્યાનમાં લઈને તથા ફાર્માસ્યુટિકલ તથા બાયો-ફાર્માસ્યુટિકલ ક્ષેત્રોમાં બંને દેશોમાં વેપાર, ઉદ્યોગ અને ઉત્પાદન માટે બંને દેશો ઔપચારિક વ્યવસ્થા સ્થાપવાની બાબતને મહત્વ આપી રહ્યા છે. આ સમજૂતી કરારથી ઉઝબેકિસ્તાનના એન્ડીજન ક્ષેત્રમાં ઉઝબેક-ભારતીય મુક્ત ફાર્માસ્યિટકલ ઝોન સ્થાપવા માટે સહયોગનું માળખું ઉભુ થશે. તેનાથી ભારતની ફાર્માસ્યુટિકલ અને બાયો-ફાર્માસ્યુટિકલ ક્ષેત્રની કંપનીઓ એન્ડીજનમાં ઉઝબેક-ઈન્ડિયા ફ્રી ફાર્મા ઝોનમાં ફાર્માસ્યુટિકલ પ્રોડક્ટના ઉત્પાદન માટે મૂડી રોકાણ કરશે અને એકમો સ્થાપવામાં સુગમતા થશે.
NP/J.Khunt/RP
(Visitor Counter : 60
લઘુમતિ બાબતોનું મંત્રાલય
પ્રધાનમંત્રી વતી મુખ્તાર અબ્બાસ નકવીએ અજમેર શરીફ દરગાહ ઉપર ચાદર ચઢાવી
કેન્દ્રના લઘુમતી બાબતોના મંત્રી શ્રી મુખ્તાર અબ્બાસ નકવીએ આજે પ્રધાનમંત્રી શ્રી નરેન્દ્ર મોદી વતી અજમેર શરીફ ખાતે આવેલી સૂફી સંત ખ્વાજા મોઈનુદ્દીન ચિસ્તીની દરગાહ ઉપર 809મા ઉર્સ પ્રસંગે ચાદર ચઢાવી હતી. શ્રી નકવીએ જણાવ્યું હતું કે સહિષ્ણુતા અને સંવાદિતા ભારતના ડીએનએમાં પડેલી છે અને દેશના ગૌરવયુક્ત વારસાને કોઈ બદનામ કે ધ્વસ્ત કરી શકે તેમ નથી.
તેમણે પ્રધાનમંત્રીએ મોકલેલો સંદેશો પણ વાંચી સંભળાવ્યો હતો. આ સંદેશામાં તેમણે ખ્વાજા મોઈનુદ્દીન ચિસ્તીના ભારત અને વિદેશના અનુયાયીઓને વાર્ષિક ઉર્સ પ્રસંગે અભિનંદન પાઠવ્યા હતા.
પ્રધાનમંત્રી શ્રી નરેન્દ્ર મોદીએ તેમના સંદેશામાં જણાવ્યું હતું કે “હું ખ્વાજા મોઈનુદ્દીન ચિસ્તીની 809મા ઉર્સ પ્રસંગે તેમના અનુયાયીઓને અભિનંદન અને શુભેચ્છાઓ પાઠવું છું. આ વાર્ષિક ઉજવણી સામાજીક એકતા અને ભાઈચારાનું સુંદર ઉદાહરણ છે અને તેમની સાથે વિવિધ ધાર્મિક પંથ અને માન્યતાઓનું સંવાદિતાભર્યું સહઅસ્તિત્વ સંકળાયેલું છે. આપણા દેશના આ વારસાને મજબૂત કરવામાં વિવિધ સંત, પીર અને ફકીરોએ મહત્વની ભૂમિકા બજાવી છે. તેમના શાંતિ અને સંવાદિતાના શાશ્વત સંદેશાના કારણે આપણો સામાજીક- સાંસ્કૃતિક વારસો સમૃધ્ધ બન્યો છે.”
પ્રધાનમંત્રીએ તેમના સંદેશામાં જણાવ્યું હતું કે “ખ્વાજા મોઈનુદ્દીન ચિસ્તીએ તેમના સૂફી વિચારો દ્વારા સમાજ ઉપર ભૂંસાય નહીં તેવી છાપ છોડી છે. તે આપણી મહાન આધ્યાત્મિક પરંપરાઓના આદર્શ પ્રતિક બની રહ્યા છે. પ્રેમ, એકતા, સેવા અને સંવાદિતાની ભાવનાને પ્રોત્સાહિત કરતા ગરીબ નવાઝના મૂલ્યો અને મંતવ્યો માનવજાતને હંમેશા પ્રેરણા આપતા રહેશે. ખ્વાજા મોઈનુદ્દીન ચિસ્તીના વાર્ષિક ઉર્સ પ્રસંગે અજમેર શરીફ દરગાહ ખાતે ચાદર મોકલીને હું ચાદર ભાવપૂર્ણ શ્રધ્ધાંજલિ વ્યક્ત કરૂં છું અને દેશના લોકોના આનંદ, કલ્યાણ અને સમૃધ્ધિ માટે પ્રાર્થના કરૂં છું.”
આ પ્રસંગે શ્રી નકવીએ જણાવ્યું હતું કે “ગરીબ નવાઝનું જીવન આપણને સામુદાયિક અને સામાજીક સંવાદિતાની કટિબધ્ધતા મજબૂત કરવા પ્રેરણા આપે છે. આ એકતા સમાજમાં ભેદભાવ અને વૈમનસ્ય ઉભુ થાય તેવા ષડયંત્રમાં રોકાયેલા પરિબળોને પરાજીત કરે છે. ખ્વાજા મોઈનુદ્દીન ચિસ્તીનો સંદેશ “સમગ્ર દુનિયામાં ક્રાંતિની કટિબધ્ધતા માટે અસરકારક છે”.
શ્રી નકવીએ દરગાહના સંકુલમાં નવા બંધાયેલા 88 ટોયલેટના બ્લોકનું ઉદ્દઘાટન કર્યું હતું. આ સુવિધા અહીં આવતા શ્રધ્ધાળુઓ અને ભાવિકો તેમજ ખાસ કરીને મહિલાઓ માટે ખૂબ જ ઉપયોગી નિવડશે. તેમણે 500 મહિલા યાત્રાળુઓ માટે ઉભી કરાયેલી નિવાસ વ્યવસ્થા ‘રેનબસેરા’ નું ઉદ્દઘાટન કર્યું હતું. દરગાહના સંકુલમાં આ પ્રકારની વ્યવસ્થા સૌ પ્રથમ વખત કરવામાં આવી છે.
શ્રી નકવીએ દરગાહના ગેટ નંબર-5નું ઉદ્દઘાટન કર્યું હતું અને દરગાહના સંકુલમાં ગેસ્ટહાઉસના 4થા માળનું પણ ઉદ્દઘાટન કર્યું હતું.
SD/GP/JD
(Visitor Counter : 152
મહિલા અને બાળ વિકાસ મંત્રાલય
પ્રચાર માધ્યમોમાં મહિલાઓને વધારે પ્રાધાન્ય આપવું જરૂરી - અજય ઉમટ
મહિલાઓ અને વંચિતોના વિકાસ માટે ઇન્ફોર્મેશન અને કોમ્યુનિકેશન ટેકનોલોજી અસરકારક સાબિત થઈ છે - સેજલ દંડ
'પ્રચાર માધ્યમોમાં મહિલા શક્તિ: એક વિહંગાવલોકન' રાઉન્ડ ટેબલ કોન્ફરન્સનું પ્રેસ ઇન્ફોર્મેશન બ્યુરો, અમદાવાદ દ્વારા આયોજન કરવામાં આવ્યું.
અમદાવાદ, 06-03-2020
ભારત સરકારના માહિતી અને પ્રસારણ મંત્રાલય અંતર્ગત પ્રેસ ઇન્ફોર્મેશન બ્યુરો, અમદાવાદ અને ડિપાર્ટમેન્ટ ઓફ કોમ્યુનિકેશન એન્ડ જર્નાલિઝમ, ગુજરાતયુનિવર્સિટીનાં સંયુક્ત ઉપક્રમે આજે અમદાવાદના એ.એમ.એ. હોલમાં આંતરરાષ્ટ્રીય મહિલા દિવસ નિમિતે મહિલા સશક્તિકરણની દિશામાં 'પ્રચાર માધ્યમોમાં મહિલા શક્તિ: એક વિહંગાવલોકન' રાઉન્ડ ટેબલ કોન્ફરન્સનું આયોજન કરવામાં આવ્યું.
પ્રેસ ઇન્ફોર્મેશન બ્યુરો અપર મહાનિદેશક ડૉ. ધીરજ કાકડિયાએ સૌપ્રથમ ઉપસ્થિત સર્વેનું સ્વાગત કરતા સંબોધન કરતાં કહ્યું કે, “મહિલા દિવસ એ માત્ર એક દિવસ ઉજવવાનો નથી પણ આખું વર્ષ મહિલાઓના ગુણોનું સન્માન કરીને આવકારવા જોઈએ. તેમણે વધુમાં જણાવ્યું કે હવે મહિલાઓ પુરુષ સમોવડી નથી, પણ પુરુષો કરતાં પણ આગળ છે. “
પ્રિન્ટ મીડિયા અને મહિલાઓ વિશે વાત કરતાં નવગુજરાત સમયના તંત્રી શ્રી અજય ઉમટે જણાવ્યું હતું કે “પ્રચાર માધ્યમોમાં છેલ્લા કેટલાક વર્ષોમાં વધુને વધુ મહિલાઓ જોડાતી થઈ છે, છતાંય આ ક્ષેત્રે મહિલાઓને વધારે પ્રાધાન્ય મળે એ જરૂરી છે.”
અમદાવાદ મિરરના તંત્રી સુશ્રી દિપલ ત્રિવેદીએ જણાવ્યું હતું કે “હજુ નાણાંકીય, ગુનાખોરી તથા રમત-ગમતના રિપોર્ટિંગમાં મહિલાઓને પૂરતી તક મળતી નથી. મહિલાઓને પગાર અને બઢતીની બાબતે પણ અન્યાયનો ભોગ બનવું પડે છે આ સ્થિતિમાં સુધારાની તાતી જરૂરિયાત છે.”
ફ્રીલાન્સ પત્રકાર સુશ્રી જ્યોતિ ઉનડકટે જણાવ્યું કે “માધ્યમોમાં કારકિર્દી બનાવવા ઇચ્છતી મહિલાઓએ પોતાનું ધ્યેય નક્કી કરી એને પામવા સખત પરિશ્રમ કરવો જોઈએ.” વીજાણુ માધ્યમમાં મહિલાઓ અંગે પોતાના વિચારો વ્યક્ત કરતા ન્યુઝ18 ગુજરાતી ટીવી ચેનલના એન્કર સુશ્રી સંધ્યા પંચાલે પોતાના કામ અંગેના અનુભવો વર્ણવતા કહ્યું કે “મજબૂત ઈરાદો હોય તો ગમે તેવી સફળતા હાંસલ થઈ શકે છે. પોતે એ દિવસ જોવા માંગે છે જયારે સ્ત્રીના સંઘર્ષ વિષે ચર્ચા કરવાની જરૂર જ ના રહે.” ફ્રીલાન્સ RJ પૂજા દલાલે જણાવ્યું કે મહિલાઓ માટે રેડિયોમાં RJ ની કારકિર્દી માટે વિશાળ શક્યતાઓ અને તકો રહેલી છે
થીયેટર અને ફિલ્મ માધ્યમમાં મહિલાઓ વિશે લોકપ્રિય અભિનેત્રી સુશ્રી અન્નપૂર્ણા શુક્લ, અભિનેત્રી, દિગ્દર્શક અને નાટક લેખિકા સુશ્રી અદિતી દેસાઈ અને અભિનેત્રી અને નિર્માત્રી સુશ્રી આરતી પટેલે પોતાના અનુભવો વર્ણવ્યા હતા.
આ કોન્ફરન્સમાં ઇન્ફોર્મેશન એન્ડ કોમ્યુનિકેશન પ્લેટફોર્મનો ઉપયોગ છેવાડાની બહેનોના વિકાસ માટે કરી નવો ચીલો ચાતનાર મહિલા માધ્યમકર્મીઓનું વિશેષ સન્માન કરવામાં આવ્યું હતું. જે અંતગૅત આનંદી સંસ્થાના સુશ્રી સેજલ દંડ, વીએસએસએમ સંસ્થાના સુશ્રી મિત્તલ પટેલ અને સેવા અકાદમીના સુશ્રી સુનીતિ શર્માનું વિશેષ સન્માન કરવામાં આવ્યું.
સેજલ દંડે કહ્યું હતું કે “મહિલાઓ અને વંચિતોના વિકાસ માટે ઇન્ફોર્મેશન અને કોમ્યુનિકેશન ટેકનોલોજી અસરકારક સાબિત થઈ છે.”
આ કોન્ફેરન્સમાં પ્રેસ ઇન્ફોર્મેશન બ્યુરોના નાયબ નિયામક સુશ્રી સરિતા દલાલ, પત્રકારત્વ વિભાગના વડા ડૉ. સોનલ પંડયા તથા પત્રકારત્વ વિભાગના અધ્યાપક અને સમૂહ માધ્યમના વિદ્યાર્થીઓ મોટી સંખ્યામાં ઉપસ્થિત રહ્યા હતા.
SD/GP/BT/DS
(Visitor Counter : 198
પ્રધાનમંત્રીનું કાર્યાલય
અદ્યતન ટેકનોલોજી અપનાવવાની વાત આવે ત્યારે ભારતના લોકો નિર્વિવાદ ચેમ્પિયન છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ભારતના નાગરિકોના નવીન ઉત્સાહ અને મહાન અનુકૂલનક્ષમતાને બિરદાવી છે અને આવનારા સમયમાં આ ગતિ ચાલુ રાખવાની સરકારની પ્રતિબદ્ધતાનો પુનરોચ્ચાર કર્યો છે.
દેશે ડિજિટલ પેમેન્ટના ક્ષેત્રમાં જે પ્રગતિ કરી છે તેના વિશે એક નાગરિકના ટ્વીટનો જવાબ આપતાં પ્રધાનમંત્રીએ ટ્વીટ કર્યું:
"જ્યારે નવીનતમ તકનીકને સ્વીકારવાની વાત આવે છે, ત્યારે ભારતના લોકો નિર્વિવાદ ચેમ્પિયન છે! તેઓએ એક નવીન ઉત્સાહ અને મહાન અનુકૂલનક્ષમતા દર્શાવી છે. આ પરિવર્તન સમગ્ર ભારતમાં દેખાય છે અને અમે આવનારા સમયમાં આ ગતિને ચાલુ રાખીશું."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ફેસ માસ્કના ઉપયોગ અને નિકાલ માટે માર્ગદર્શિકા
સ્વાસ્થ્ય અને પરિવાર કલ્યાણ મંત્રાલયે વ્યક્તિગત રક્ષણાત્મક ઉપકરણો ના તર્કસંગત ઉપયોગ અંગેની માર્ગદર્શિકામાં આરોગ્ય સુરક્ષા કર્મચારીઓ અને અન્ય ફ્રન્ટ લાઇન વર્કરો દ્વારા ઉપયોગ માટે લેવાતા મેડિકલ માસ્ક સહિતના વ્યક્તિગત રક્ષણાત્મક ઉપકરણો માટેના સ્પષ્ટીકરણો અને ધોરણો બહાર પાડ્યા છે. આ વિશિષ્ટતાઓ આરોગ્ય અને પરિવાર કલ્યાણ મંત્રાલયની વેબસાઇટ દ્વારા જાહેર ક્ષેત્રમાં ઉપલબ્ધ છે. ભારત સરકારે સામાન્ય લોકો દ્વારા ચહેરો અને મોં માટે ઘરેલું રક્ષણાત્મક કવરના ઉપયોગ અંગે સલાહ-સૂચનો અને માર્ગદર્શિકા પણ જારી કરી છે.
એક પણ સ્વદેશી ઉત્પાદક નહતો પણ આજ દિન સુધીમાં સરકાર દ્વારા પી.પી.ઇ કીટનાં 1100 દેશી ઉત્પાદકોનો વિકાસ કરવામાં આવ્યો છે, જેમાંથી મોટાભાગના એમએસએમઇ ક્ષેત્રના છે. વર્તમાન આકારણી મુજબ, પી.પી.ઇ. કવરલેસની ઉત્પાદન ક્ષમતા દરરોજ આશરે 5 લાખ છે, જેમાં માંગને પહોંચી વળવા માટે વધારાની ક્ષમતા નિર્માણની સંભાવના છે.
આરોગ્ય એ રાજ્યનો વિષય છે અને રાજ્યોએ બાયો-મેડિકલ વેસ્ટ મેનેજમેન્ટ માટે બહાર પાડવામાં આવેલી માર્ગદર્શિકાઓનું પાલન કરવું જરૂરી છે.
કેન્દ્રીય પ્રદૂષણ નિયંત્રણ બોર્ડ, પર્યાવરણ, વન અને આબોહવા પરિવર્તન મંત્રાલયે સવલત આધારિત અને ઘરના વ્યવસ્થાપન બંને રીતે કોવિડ-19 દર્દીઓની સારવાર / નિદાન / ક્વોરેન્ટાઇન દરમિયાન ભેગા થતા કચરાના નિયંત્રણ, ઉપચાર અને નિકાલ માટે માર્ગદર્શિકા બહાર પાડી છે.
રાજ્યમંત્રી  શ્રી અશ્વિનીકુમાર ચૌબેએ આજે લોકસભામાં લેખિત જવાબમાં આ વાત જણાવી.
SD/GP/BT
(Visitor Counter : 131
મંત્રીમંડળ
મંત્રીમંડળે ભારત અને અમેરિકા વચ્ચે વિદ્યુત ક્ષેત્રે પારસ્પરિક હિતના ક્ષેત્રોમાં માહિતીના આદાન-પ્રદાન માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના કેન્દ્રીય વીજળી નિયમન આયોગ  અને અમેરિકા ના ફેડરલ એનર્જી રેગ્યુલેટરી કમિશન  વચ્ચે વિદ્યુત ક્ષેત્રે પારસ્પરિક હિતના ક્ષેત્રોમાં માહિતી અને અનુભવના આદાન-પ્રદાન માટે સમજૂતી કરાર કરવાના કેન્દ્રીય વીજળી નિયમન આયોગના પ્રસ્તાવને મંજૂરી આપી દીધી છે.
આ સમજૂતી કરાર પાવર બજારમાં જથ્થાબંધ વેચાણની કાર્યક્ષમતા વધારવા તથા વિકાસ કરવા માટે અને નિયમનકારી તથા નીતિ માળખાને સુધારવામાં અને ગ્રીડની વિશ્વસનીયતા વધારવામાં મદદ કરશે.
સમજૂતી કરાર હેઠળ થનારી પ્રવૃત્તિઓમાં નીચેનાનો સમાવેશ થાય છે:
- ઉર્જા સંબંધિત મુદ્દાઓ ઓળખવા અને પરસ્પર હિતના ક્ષેત્રોમાં માહિતીના વિનિમય અને નિયમનકારી વ્યવહાર માટે વિષયો અને શક્ય એજન્ડા વિકસાવવા;
- એકબીજાની સુવિધાઓ પરની પ્રવૃત્તિઓમાં ભાગ લેવા કમિશનરો અને / અથવા કર્મચારીઓની મુલાકાત ગોઠવવી;
- પરિસંવાદ, મુલાકાત અને વિનિમયમાં ભાગ લેવો;
- પારસ્પરિક હિતોના કાર્યક્રમો વિકસિત કરવા અને ભાગીદારી વધારવા માટે આ કાર્યક્રમોનું સ્થાનિક રૂપે આયોજન કરવા;
- જ્યારે વ્યવહારુ અને પરસ્પર હિત તથા ઉર્જાના મુદ્દાઓ હોય ત્યારે  અન્ય કર્મચારીઓ જેવા વક્તાઓ પ્રદાન કરવા.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સંવત્સરીના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સંવત્સરીના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"મિચ્છામી દુક્કડમ!
સંવત્સરી ક્ષમા પર ભાર મૂકે છે. કોઈના પ્રત્યે અણગમો ન રહે. દયા અને ભાઈચારાની ભાવના હંમેશા પ્રબળ રહે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહિલા બોક્સિંગ વર્લ્ડ ચેમ્પિયનશિપમાં ગોલ્ડ જીતવા બદલ નીતુ ઘંઘાસને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહિલા બોક્સિંગ વર્લ્ડ ચેમ્પિયનશિપમાં સુવર્ણ પદક જીતવા બદલ નીતુ ઘંઘાસને અભિનંદન પાઠવ્યા છે.
પ્રધાનમંત્રીએ ટ્વીટ કર્યું:
" @NituGhanghas333 ને મહિલા બોક્સિંગ વર્લ્ડ ચેમ્પિયનશિપમાં પ્રતિષ્ઠિત ગોલ્ડ મેડલ જીતવા પર અભિનંદન. ભારત તેના નોંધપાત્ર પરાક્રમથી ખુશ છે."
GP/NP
(
પ્રધાનમંત્રીનું કાર્યાલય
પ્રધાનમંત્રીએ વીર સાવરકરને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ વીર સાવરકરને તેમની જયંતી પર શ્રદ્ધાંજલિ આપી છે.
એક ટ્વીટમાં પ્રધાનમંત્રીએ કહ્યું;
માતા ભારતીના પરિશ્રમી પુત્ર વીર સાવરકરને તેમની જન્મજયંતી પર આદરપૂર્વક શ્રદ્ધાંજલિ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
‘પ્રગતિ’ મારફતે પ્રધાનમંત્રીનો સંવાદ
પ્રધાનમંત્રી શ્રી નરેન્દ્ર મોદીએ આજે આઈસીટી આધારિત મલ્ટિ-મોડલ પ્લેટફોર્મ ‘પ્રગતિ’ મારફતે સક્રિય વહીવટ અને યોજનાઓના સમયસર અમલીકરણ માટે 27મી બેઠકની અધ્યક્ષતા કરી હતી.
આ અગાઉ 26 પ્રગતિ બેઠકો યોજાઈ ગઈ છે. તેમાં કુલ 11 લાખ કરોડ રૂપિયાથી વધારેનાં રોકાણની યોજનાઓની સમીક્ષા કરવામાં આવી છે. તમામ ક્ષેત્રોમાં જાહેર ફરિયાદોનાં સમાધાનની સમીક્ષા કરવામાં આવી છે.
આજે પ્રગતિ મારફતે 27મી બેઠક યોજાઈ હતી. તેમાં પ્રધાનમંત્રીએ રેલવે માર્ગ, રોડ અને ઊર્જા ક્ષેત્રની આઠ માળખાગત યોજનાઓની પ્રગતિની સમીક્ષા કરી હતી. આ યોજનાઓ ઘણાં રાજ્યોમાં ચાલી રહી છે, જેમાં બિહાર, ઝારખંડ, છત્તિસગઢ, મધ્યપ્રદેશ, હિમાચલપ્રદેશ, ઉત્તરપ્રદેશ, ઉત્તરાખંડ, મહારાષ્ટ્ર, ઓડિશા, ચંદીગઢ, દિલ્હી, ગુજરાત, રાજસ્થાન, પશ્ચિમ બંગાળ, સિક્કિમ અને અરુણાચલ પ્રદેશ સામેલ છે.
પ્રધાનમંત્રીએ વર્તમાન જિલ્લા/રેફરલ હોસ્પિટલો સાથે સંબંધિત નવી મેડિકલ કોલેજોની સ્થાપના માટે યોજના લાગુ કરવામાં પ્રગતિની સમીક્ષા કરી હતી. કેન્દ્ર સરકારની સ્વાસ્થ્ય ક્ષેત્રમાં ઘણી નવી પહેલો પર ચર્ચા કરતાં પ્રધાનમંત્રીએ સ્વાસ્થ્યનાં માળખાગત ક્ષેત્રમાં ઝડપથી સુવિધાઓનો વિકાસ કરવા માટે અપીલ કરી હતી.
પ્રધાનમંત્રીએ કહ્યું હતું કે, 14 એપ્રિલથી 5 મે, 2018 સુધી આયોજિત ગ્રામ સ્વરાજ અભિયાનનાં પ્રથમ તબક્કામાં 16,000થી વધારે ગામડાંઓમાં કેન્દ્ર સરકારની સાત મહત્ત્વપૂર્ણ યોજનાઓ લાગુ કરવામાં મોટી સફળતા મળી છે. તેમણે કહ્યું હતું કે, ગ્રામ સ્વરાજ અભિયાનનું બીજું ચરણ તમામ મહત્ત્વાકાંક્ષી જિલ્લાઓનાં 40,000થી વધારે ગામડાઓમાં ચાલી રહી છે. તેમણે રાજ્ય અને કેન્દ્ર સરકારનાં તમામ અધિકારીઓને આ સંદર્ભમાં 15 ઓગસ્ટ સુધી શ્રેષ્ઠ પરિણામો પ્રાપ્ત કરવા માટે સંપૂર્ણ કટિબદ્ધતા સાથે કામ કરવાની અપીલ કરી હતી.
પ્રધાનમંત્રીએ સૌભાગ્ય યોજના અંતર્ગત અત્યાર સુધી થયેલી પ્રગતિની પ્રશંસા કરી હતી અને કહ્યું હતું કે, નિયત સમય સુધી ચાર કરોડ પરિવારોને વીજળીનું જોડાણ ઉપલબ્ધ કરાવવાનાં લક્ષ્યાંકને સિદ્ધ કરવા માટે તમામ પ્રયાસો કરવા જોઈએ.
NP/J.Khunt/RP
(Visitor Counter : 70
સંરક્ષણ મંત્રાલય
સધર્ન નેવલ કમાન્ડે નોન-મેડીકલ પર્સોનલ માટે ટ્રેઈનિંગ કેપ્સ્યુલ  ડિઝાઈન કરી
સધર્ન નેવલ કમાન્ડના કોર વર્કીંગ ગ્રુપે નોન મેડિકલ પર્સોનલને તાલિમ માટે બેટલ ફિલ્ડ નર્સીંગ આસિસ્ટન્સ  નામની એક ટ્રેઈનિંગ કેપ્સ્યુલ  ડિઝાઈન કરી છે, આવી તાલિમ પામેલા કર્મચારીઓ કર્મચારીઓ કટોકટીના સમયમાં દળમાં અનેક ઘણો વધારો કરનાર બની રહેશે. કમાન્ડ મેડિકલ ઓફિસર, આઈએનએસ વેન્ડુરૂથીના કમાન્ડ ઓફિસરોએ સાથે મળીને નાની કેપ્સ્યુલ તરીકે વિકસાવાયેલી આ તાલિમમાં બીએફએનએ કન્સેપ્ટનો ઉપયોગ કર્યો છે.
હાથની સ્વચ્છતાનો પાયાનો વિચાર, પર્સનલ પ્રોટેક્ટિવ ઈક્વિપમેન્ટની માવજત, બાયોમેડિકલ વેસ્ટ મેનેજમેન્ટનો કન્સેપ્ટ અને કેરેજ ઑફ કેજ્યુઆલિટી જેવી કામગીરીઓને માત્ર નોન મેડિકલ કર્મચારીઓ માટે આવરી લેવામાં આવી છે. ચેપ ફેલાતો ટકાવવાની સાદી વ્યુહરચનાઓને પણ આ અભ્યાસક્રમમાં આવરી લેવામાં આવી છે.
સધર્ન નેવલ કમાન્ડનાં તમામ એકમોમાં નોન-મેડિકલ કર્ચારીઓને આ તાલિમ સક્રિયપણે આપવામાં આવી રહી છે. આવી તાલિમ પામેલા કર્મચારીઓ તાકીદની પરિસ્થિતિમાં દળમાં અનેક ગણો વધારો કરનાર પૂરવાર થશે. આજ સુધીમાં સધર્ન નેવલ કમાન્ડના કુલ 333 કર્મચારીઓને આ પ્રકારની તાલિમ આપવામાં આવી છે.
RP
(Visitor Counter : 129
મંત્રીમંડળ
મંત્રીમંડળે સોફ્ટવેર ઉત્પાદનો પર રાષ્ટ્રીય નીતિ – 2019ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સોફ્ટવેર ઉત્પાદનો પર રાષ્ટ્રીય નીતિ – 2019ને મંજૂરી આપી દીધી છે, જેથી ભારતને એક સોફ્ટવેર ઉત્પાદક રાષ્ટ્ર તરીકે વિકસિત કરી શકાય.
મુખ્ય અસર
સોફ્ટવેર ઉત્પાદન પ્રણાલીને તેની નવીનતા, બૌદ્ધિક સંપત્તિ  સર્જન અને ઉત્પાદકતામાં વિશાળ મૂલ્ય સંવર્ધન વૃદ્ધિથી પરિભાષિત કરવામાં આવે છે. એમાં આ ક્ષેત્રનાં મહેસૂલ અને નિકાસને મહત્ત્વપૂર્ણ રીતે વધારવા, મૂળભૂત રોજગાર અને વિકસતી ટેકનોલોજીઓમાં ઉદ્યોગ સાથે સંબંધિત તકોને પેદા કરવા તથા ડિજિટલ ભારત કાર્યક્રમ અંતર્ગત ઉપલબ્ધ તકોનો લાભ ઉઠાવવાની સંભાવના છે, જેથી સમાવેશી અને સતત વિકાસમાં વધારાનો માર્ગ પ્રશસ્ત થશે.
એમાં સામેલ ખર્ચ
આ નીતિ અંતર્ગત વિચારેલી યોજનાઓ અને કાર્યક્રમોનાં અમલીકરણ હેતુ આગામી સાત વર્ષ માટે 1500 કરોડ રૂપિયાનાં ખર્ચને પ્રારંભિક સ્વરૂપે સામેલ કરવામાં આવ્યાં છે. આ 1500 કરોડ રૂપિયાને સોફ્ટવેર ઉત્પાદન વિકાસ ભંડોળ  અને સંશોધન અને નવીનતાનાં ભંડોળમાં વિભાજીત કરવામાં આવશે.
અમલીકરણની વ્યૂહરચના અને લક્ષ્ય
આ નીતિની અંદર જે રૂપરેખાની પરિકલ્પના કરવામાં આવી છે એમાં દેશમાં સોફ્ટવેર ઉત્પાદન ક્ષેત્રનાં વિકાસ માટે વિવિધ યોજનાઓ, પહેલો, પરિયોજનાઓ અને રીતો માટેનો માર્ગ પ્રશસ્ત થશે.
સોફ્ટવેર ઉત્પાદનો પર રાષ્ટ્રીય નીતિ નાં સ્વપ્નોને સાકાર કરવા માટે આ નીતિમાં નીચેનાં પાંચ મિશન રાખવામાં આવ્યાં છેઃ
- બૌદ્ધિક સંપત્તિ થી સંચાલિત થનારી એક સ્થાયી ભારતીય સોફ્ટવેર ઉત્પાદન ઉદ્યોગનાં નિર્માણને પ્રોત્સાહન આપવું, જેથી 2025 સુધી વૈશ્વિક સોફ્ટવેર ઉત્પાદન બજારમાં ભારતની ભાગીદારીમાં દસ ગણો વધારો થઈ શકે.
- સોફ્ટવેર ઉત્પાદન ઉદ્યોગમાં 10,000 ટેકનોલોજી સ્ટાર્ટઅપને પ્રોત્સાહન આપવું, જેમાં ટિઅર-2 અન ટિઅર-3 નગરો અને શહેરોમાં આ પ્રકારનાં 1000 ટેકનોલોજી સ્ટાર્ટઅપ સામેલ છે તથા વર્ષ 2025 સુધી પ્રત્યક્ષ કે પરોક્ષ સ્વરૂપે 35 લાખ લોકો માટે રોજગારીનું સર્જન કરવું.
- સોફ્ટવેર ઉત્પાદન ઉદ્યોગ માટે એક પ્રતિભાજૂથ ઊભું કરવું. તેના માટે આમ કરવામાં આવશે –  1,000,000 આઇટી પ્રોફેશનલોન વધારાની કુશળતા સાથે સજ્જ કરવા  સ્કૂલ અને કોલેજનાં 100,000 વિદ્યાર્થીઓને પ્રોત્સાહન આપવું, અને  10,000 વિશેષ વ્યાવસાયિકો ઊભા કરવા, જે નતૃત્વ પ્રદાન કરશે.
- એકીકૃત આઇસીટી આધારભૂત માળખું, માર્કેટિંગ, ઇન્ક્યૂબેશન, સંશોધન અને વિકાસ/પરીક્ષણ મંચ અને સલાહ સહયોગ ધરાવતાં 20 ક્ષેત્ર મુજબ અને વ્યૂહાત્મક સ્વરૂપે સ્થિત સોફ્ટવેર ઉત્પાદન વિકાસ ક્લસ્ટર વિકસિત કરીન એક ક્લસ્ટ આધારિત નવીન સંચાલિત ઇકોસિસ્ટમનું નિર્માણ કરવું.
- આ નીતિની યોજના અને કાર્યક્રમો પર નજર રાખવા અને તેમને વિકસિત કરવાની દિશામાં રાષ્ટ્રીય સોફ્ટવેર ઉત્પાદન મિશનની સ્થાપના કરવામાં આવશે, જેમાં સરકાર, શૈક્ષણિક સમુદાય અને ઉદ્યોગની ભાગીદારી રહેશે.
RP
(Visitor Counter : 183
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહ આવતીકાલે કર્ણાટકના બેંગલુરુમાં 'ડ્રગ ટ્રાફિકિંગ એન્ડ નેશનલ સિક્યુરિટી' પર પ્રાદેશિક પરિષદની અધ્યક્ષતા કરશે
પ્રધાનમંત્રી શ્રી નરેન્દ્ર મોદીના નેતૃત્વ હેઠળ ભારત સરકારે નશા મુક્ત ભારત બનાવવા માટે ડ્રગ્સ સામે ઝીરો ટોલરન્સની નીતિ અપનાવી છે
કેન્દ્રીય ગૃહ પ્રધાન 9,298 કિલોગ્રામ ડ્રગ્સના નાશની પણ દેખરેખ રાખશે, 01મી જૂન, 2022થી શરૂ થયેલી 75 દિવસની ઝુંબેશ દરમિયાન 75,000 કિલો ડ્રગ્સનો નાશ કરવાનો લક્ષ્યાંક રાખવામાં આવ્યો હતો, પરંતુ અત્યાર સુધીમાં કુલ 5,94,620 કિલો ડ્રગ્સનો નાશ કરવામાં આવ્યો છે, જે લક્ષ્ય કરતાં અનેકગણી વધુ સફળતા દર્શાવે છે
પ્રધાનમંત્રી નરેન્દ્ર મોદીના નિર્દેશો પર, ગૃહ મંત્રાલયે તમામ નાર્કોટિક્સ એજન્સીઓના સંસ્થાકીય માળખું, સશક્તિકરણ અને સંકલનને મજબૂત બનાવવા અને માદક દ્રવ્યોને ડામવા માટે વ્યાપક જાગૃતિ અભિયાન ચલાવવાની ત્રિ-પાંખીય ફોર્મ્યુલા અપનાવી છે
કેન્દ્રીય ગૃહ મંત્રી શ્રી અમિત શાહ આવતીકાલે કર્ણાટકના બેંગલુરુમાં 'ડ્રગ ટ્રાફિકિંગ એન્ડ નેશનલ સિક્યુરિટી' પર પ્રાદેશિક પરિષદની અધ્યક્ષતા કરશે. આ કોન્ફરન્સમાં 5 દક્ષિણ રાજ્યો અને 3 કેન્દ્રશાસિત પ્રદેશોના પ્રતિનિધિઓ ભાગ લેશે. કેન્દ્રીય ગૃહ પ્રધાન બેઠક દરમિયાન 1,235 કરોડ રૂપિયાની કિંમતની 9,298 કિલોગ્રામ જપ્ત કરાયેલી ડ્રગ્સના નાશની પણ દેખરેખ રાખશે.
મીટીંગ દરમિયાન, દરિયાઈ માર્ગ દ્વારા ડ્રગની હેરફેરને રોકવાના માર્ગો, શૂન્ય સહિષ્ણુતામાં પરિણમે નશાની હેરાફેરી કરનારાઓ પર કડક દંડાત્મક કાર્યવાહી, રાજ્ય અને કેન્દ્રીય ડ્રગ લો એન્ફોર્સમેન્ટ એજન્સીઓ વચ્ચે સંકલિત જાગૃતિ કાર્યક્રમ દ્વારા ડ્રગનો દુરુપયોગ અટકાવવા સીમલેસ સંકલન/સહકાર અને ફેલાવાને રોકવા જેવા પાસાઓ પર યોગ્ય ભાર મૂકવામાં આવશે.
પ્રધાનમંત્રી શ્રી નરેન્દ્ર મોદીના નેતૃત્વ હેઠળ ભારત સરકારે નશામુક્ત ભારત બનાવવા માટે ડ્રગ્સ સામે ઝીરો ટોલરન્સની નીતિ અપનાવી છે. આઝાદી કા અમૃત મહોત્સવ અંતર્ગત, 01મી જૂન, 2022થી શરૂ થયેલા 75 દિવસના અભિયાન દરમિયાન 75,000 કિલોગ્રામ માદક દ્રવ્યોનો નાશ કરવાનો લક્ષ્યાંક નક્કી કરવામાં આવ્યો હતો, પરંતુ પ્રધાનમંત્રી શ્રી નરેન્દ્ર મોદીના નેતૃત્વ હેઠળ કુલ 5,94,620 કિલોગ્રામ ડ્રગ્સ જપ્ત કરવામાં આવ્યું હતું, જેની કિંમત 8,409 કરોડ રૂપિયામાં, અત્યાર સુધીમાં નાશ પામી ચૂક્યું છે, જે લક્ષ્યને અનેકગણું પાર કરી ગયું છે. નાશ કરાયેલા કુલ ડ્રગ્સમાંથી 3,138 કરોડ રૂપિયાની કિંમતની 1,29,363 કિલોગ્રામ જપ્ત કરાયેલી દવાઓનો એકલા NCB દ્વારા નાશ કરવામાં આવ્યો છે.
પ્રધાનમંત્રી શ્રી નરેન્દ્ર મોદીના નિર્દેશો પર, ગૃહ મંત્રાલયે તમામ નાર્કોટિક્સ એજન્સીઓના સંસ્થાકીય માળખું, સશક્તિકરણ અને સંકલનને મજબૂત બનાવવા અને માદક દ્રવ્યોને ડામવા માટે વ્યાપક જાગૃતિ અભિયાન હાથ ધરવા માટે ત્રિ-પાંખીય ફોર્મ્યુલા અપનાવી છે. ડ્રગ્સની દાણચોરીનો મુદ્દો કેન્દ્ર કે રાજ્યનો મુદ્દો નથી પરંતુ રાષ્ટ્રીય મુદ્દો છે અને તેના નિરાકરણ માટેના પ્રયાસો પણ રાષ્ટ્રીય અને એકીકૃત હોવા જોઈએ. ડ્રગ્સના જોખમનો અસરકારક રીતે સામનો કરવા માટે, તમામ રાજ્યોએ નિયમિતપણે જિલ્લા-સ્તર અને રાજ્ય-સ્તરની NCORDની બેઠક બોલાવવી જોઈએ.
ડ્રગ્સ સામેની લડાઈમાં અદ્યતન ટેક્નોલોજીનો ઉપયોગ એ આગળનો માર્ગ હોવો જોઈએ અને અફીણની ખેતી કરતા વિસ્તારોની ઓળખ અને નિયંત્રણ માટે ડ્રોન, આર્ટિફિશિયલ ઈન્ટેલિજન્સ અને સેટેલાઇટ મેપિંગનો ઉપયોગ ખંતપૂર્વક જોવામાં આવે. ડ્રગ્સના કેસોની તેના સ્ત્રોતથી લઈને ગંતવ્ય સુધી તેના સમગ્ર નેટવર્ક પર કડક કાર્યવાહી કરવા માટે તેની સંપૂર્ણ તપાસ થવી જોઈએ.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 135
ઉપરાષ્ટ્રપતિ સચિવાલય
ઉપરાષ્ટ્રપતિએ ઐતિહાસિક કદમ ઉઠાવતા રાજ્યસભામાં ડેપ્યુટી સ્પીકર્સ માટે સર્વ-મહિલા પેનલની રચના કરી
રાજ્યસભામાં નારી શક્તિ વંદન એક્ટ 2023 પર ચર્ચા દરમિયાન પેનલમાં 13 મહિલા સભ્યોને નોમિનેટ કરવામાં આવ્યા
એક ઐતિહાસિક પગલામાં, ઉપરાષ્ટ્રપતિ અને રાજ્યસભાના અધ્યક્ષ, શ્રી જગદીપ ધનખરે આજે રાજ્યસભામાં નારી શક્તિ વંદન અધિનિયમ બિલ, 2023 પર ચર્ચા દરમિયાન 13 મહિલા રાજ્યસભા સભ્યોની વાઇસ-ચેરપર્સન પેનલનું પુનર્ગઠન કર્યું.
ઉપરાષ્ટ્રપતિએ ભારપૂર્વક જણાવ્યું હતું કે આ પદ પર તેમની હાજરી સમગ્ર વિશ્વમાં એક શક્તિશાળી સંદેશ મોકલશે અને તે એ વાતનું પ્રતીક હશે કે પરિવર્તનની આ વોટરશેડ ક્ષણ દરમિયાન તેઓ 'પ્રભાવશાળી સ્થિતિમાં' હતા.
ઉપાધ્યક્ષોની પેનલમાં નામાંકિત મહિલા રાજ્યસભા સભ્યોની વિગતો નીચે મુજબ છે:
1. શ્રીમતી પી.ટી. ઉષા
2. શ્રીમતી એસ. ફાંગનોન કોગ્નેક
3. શ્રીમતી જયા બચ્ચન
4. સુશ્રી સરોજ પાંડે
5. શ્રીમતી રજની અશોકરાવ પાટીલ
6. ડૉ.ફૌઝિયા ખાન
7. સુશ્રી ડોલા સેન
8. સુશ્રી ઇન્દુ બાલા ગોસ્વામી
9. ડૉ. કનિમોઝી NVN સોમુ
10. સુશ્રી કવિતા પાટીદાર
11. શ્રીમતી મહુઆ માજી
12. ડૉ. કલ્પના સૈની
13. શ્રીમતી સુલતા દેવ
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 102
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 107.70 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 12,729 નવા કેસ નોંધાયા
- સાજા થવાનો દર હાલમાં 98.23% નોંધાયો, માર્ચ 2020 પછીથી સૌથી વધુ
- છેલ્લા 24 કલાકમાં 12,165 દર્દીઓ સાજા થયા, કુલ વધીને 3,37,24,959 દર્દીઓ સાજા થયા
- સક્રિય કેસ કુલ કેસનાં 1% કરતા ઓછા છે, હાલમાં 0.43% છે, માર્ચ 2020 પછી સૌથી ઓછા
- ભારતમાં સક્રિય કેસનું ભારણ 1,48,922 થયું
- સાપ્તાહિક પોઝિટિવીટી દર છેલ્લા 42 દિવસથી 2% કરતા ઓછો થઈ ગયો છે, હાલમાં 1.25% છે
- દૈનિક પોઝિટિવીટી દર 1.90% પહોંચ્યો, છેલ્લા 42 દિવસથી 2% કરતા ઓછો
- કુલ 61.30 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
હિમાચલ પ્રદેશના મુખ્ય પ્રધાને પ્રધાનમંત્રી સાથે મુલાકાત કરી
હિમાચલ પ્રદેશના મુખ્યમંત્રી શ્રી સુખવિંદર સિંહ સુખુએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વીટ કર્યું;
“હિમાચલ પ્રદેશના મુખ્ય મંત્રી શ્રી @SukhuSukhvinder, પ્રધાનમંત્રી @narendramodi ને મળ્યા.
@CMOFFICEHP”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(